ปภ.อุตรดิตถ์ ลงพื้นที่ตรวจสอบบ่อน้ำบาดาล ป้องกันภัยแล้ง 8 บ่อ สร้างความเป็นอยู่ของประชาชนได้เป็นอย่างดี
นายปรีชา แว่นฉิม ฝ่ายป้องกันและปฏิบัติการ สำนักงานป้องกันและบรรเทาสาธารณภัยจังหวัดอุตรดิตถ์ ลงพื้นที่ตรวจสอบบ่อน้ำบาดาล ตำบลบ้านดารา ที่สร้างตั้งแต่ปี 2560 เป็นบ่อขนาด 6 นิ้ว ลึก 102 เมตร เพื่อใช้ในการอุปโภคบริโภคของประชาชนในพื้นที่ตำบลบ้านดารา ประกอบด้วย หมู่ที่ 4 จำนวน 30 ครัวเรือน หมู่ที่ 9 จำนวน 180 ครัวเรือน และหมู่ที่ 5 จำนวน 180 ครัวเรือน ยังคงสภาพการใช้งานได้ดี สร้างความเป็นอยู่ของประชาชนในพื้นที่ในช่วงหน้าแล้งได้เป็นอย่างดี โดยที่ผ่านมาได้ตรวจสอบบ่อน้ำบาดาลมาแล้วกว่า 8 บ่อ อาทิ ตำบลพญาแมน อำเภอพิชัย , ตำบลบ่อทอง อำเภอทองแสนขัน , ตำบลหาดกรวด ตำบลบ้านด่านนาขาม อำเภอเมือง , บ้านน้ำใสใต้ อำเภอลับแล และบ้านไผ่ลูกช้าง อำเภอตรอนนายสายันต์ ทองแต้ม นายกองค์การบริหารส่วนตำบลบ้านดารา อำเภอพิชัย จังหวัดอุตรดิตถ์ เปิดเผยว่า ช่วงหน้าแล้งได้รับผลกระทบด้านน้ำอุปโภคบริโภคอย่างมาก หลังจากมีการสำรวจความต้องการผ่านอำเภอ ทางสำนักงานป้องกันและบรรเทาสาธารณภัยจังหวัดอุตรดิตถ์ จึงได้จัดสรรงบประมาณจัดสร้างบ่อน้ำบาดาลแห่งนี้ขึ้น และนอกจากประชาชนในพื้นที่ได้ใช้ประโยชน์แล้ว ยังมีประชาชนตำบลใกล้เคียงได้ใช้ช่วงหน้าแล้งด้วย